**ชื่อเรื่อง** การพัฒนาระบบสารสนเทศงานบุคลากร กรณีศึกษา : โรงเรียน

สระขุดดงสำราญวิทยา อำเภอชุมพลบุรี จังหวัดสุรินทร์

**ผู้ศึกษา** เสาวลักษณ์ ภู่สวัสดิ์ **ปริญญา** วท.บ. (เทคโนโลยีสารสนเทศ)

**อาจารย์ที่ปรึกษา** เดือนเพ็ญ ภานุรักษ์

**มหาวิทยาลัยราชภัฏมหาสารคาม 2559**

**บทคัดย่อ**

การศึกษาโครงงานครั้งนี้มีวัตถุประสงค์ 1) เพื่อการพัฒนาระบบสารสนเทศงานบุคลากร กรณีศึกษา : โรงเรียนสระขุดดงสำราญ อำเภอชุมพลบุรี จังหวัดสุรินทร์ 2) เพื่อประเมินคุณภาพของระบบสารสนเทศงานบุคลากร กรณีศึกษา : โรงเรียนสระขุดดงสำราญ อำเภอชุมพลบุรี จังหวัดสุรินทร์ กลุ่มเป้าหมาย คือ ผู้เชี่ยวชาญในการประเมินระบบ จำนวน 5 คน ประกอบด้วย อาจารย์ที่คณะเทคโนโลยีสารสนเทศ มหาวิทยาลัยราชภัฏมหาสารคาม ที่สำเร็จการศึกษาระดับปริญญาเอก ปริญญาโท และปริญญาตรี ด้านคอมพิวเตอร์หรือที่เกี่ยวข้อง และคุณครูที่ดูแลระบบทะเบียนโรงเรียนสระขุดดงสำราญวิทยา เครื่องมือที่ใช้ในการศึกษา ได้แก่ ระบบสารสนเทศงานบุคลากร กรณีศึกษา : โรงเรียนสระขุดดงสำราญ อำเภอชุมพลบุรี จังหวัดสุรินทร์ และแบบประเมินคุณภาพของระบบ สถิติที่ใช้ในการวิเคราะห์ข้อมูล คือ ค่าเฉลี่ย () และส่วนเบี่ยงเบนมาตรฐาน (SD.)

ผลการศึกษาพบว่า

1. ระบบสารสนเทศงานบุคลากร กรณีศึกษา : โรงเรียนสระขุดดงสำราญ

อำเภอชุมพลบุรี จังหวัดสุรินทร์ สามารถใช้งานได้อย่างมีคุณภาพ

2. ผลการประเมินคุณภาพ จากผู้เชี่ยวชาญ 5 คน ที่มีความคิดเห็นต่อระบบ

โดยรวมอยู่ในระดับดีมาก (= 4.56, SD. = 0.11)